Luis Landero

**Luis LANDERO** (Alburquerque [alburKERke], Badajoz, Ekstremaduro, naskiĝis en 1948), estas hispana verkisto kaj ĉefe romanisto.

## Biografio
De malriĉa kamparana familio de Ekstremaduro elmigrinta al Madrido en 1960, li devis frue eklabori en diversaj postenoj -kiel gitarinstruisto ekzemple- por pagi sian studadon. Li studis hispanan filologion en la Universidad Complutense de Madrid kaj tie laboris kiel helpinstruisto de Franca Filologio. Poste li estis instruisto de Hispanaj Lingvo kaj Literaturo en mezlernejo de Madrido. Lastatempe li estas instruisto en la *Escuela de Arte Dramático* (Altlernejo pri Teatrarto) de tiu ĉi sama urbo. Ekde la apero de lia unua kaj sukcesa romano, *Juegos de la edad tardía* (Ludoj de malfrua epoko), kie okazas unika dialogo inter fantazio kaj realo de klara influo cervanteska kaj kiu estis premiita per la premioj *de la Crítica* de 1989 kaj la *Nacional de Literatura* en 1990, li publikigis aliajn romanojn kaj gazetartikolojn ĉefe en *El País* kaj kolektitaj en *¿Cómo le corto el pelo, caballero?* (Kiel vi volas tonditan hararon, sinjoro?) (2004).

Lia verkaro montras ĉefrolulon kiuj veturas inter fikcio kaj ekzistada malvenko, kio konstruas kontrastan mondon, kiel tio inter deziro kaj realo, nuntempa urba vivo kaj kamparana deveno, ktp. La etoso kie devas elturniĝi ŝajnaj malvenkintoj en la batalema nuna vivo kontrastas kun belega kaj brilega priskriba stilo per majstra uzado de literaturaj rimedoj kaj strukturo.

## Verkaro
**Juegos de la edad tardía* (Ludoj de malfrua epoko) (1989).
**Caballeros de fortuna* (Bonsortaj sinjoroj) (1994).
**Entre líneas: el cuento o la vida* (Inter linioj: la rakonto aŭ la vivo) (1996; 2001). Eseo.
**El mágico aprendiz* (La magia metilernanto) (1999).
**El guitarrista* (La gitaristo) (2002).
**¿Cómo le corto el pelo, caballero?* (Kiel vi volas tonditan hararon, sinjoro?) (2004). Artikoloj.
**Hoy, Júpiter* (Hodiaŭ, Jupitero) (2007).
* *Retrato de un hombre inmaduro* (2009, Tusquets)
* *Absolución* (2012, Tusquets)
* *La vida negociable* (2017, Tusquets)
* *Lluvia fina* (2019, Tusquets)
* *Una historia ridícula* (2022, Tusquets)
* *La última función* (2024, Tusquets)
* *Coloquio de invierno* (2026, Tusquets)

## Bibliografio 
* Luis Beltrán Almería:  *Luis Landero en el país de Maricastaña. Apuntes sobre la estética de "Juegos de la edad tardía"*. Castilla: Estudios de literatura, 1992, n.º 17, pp. 33-48.
* Rafael Conte: *Como un cuento de hadas*, *Babelia* (16/3/2002).
* Antonio Ubach Medina: *Realidad y ficción en "Juegos de la edad tardía", de Luis Landero*, *Antagonía: cuadernos de la Fundación Luis Goytisolo*, nº 6, 2001 , pp. 43-50. ISSN 1136-551X.
* Alfonso Ruiz de Aguirre: Luis Landero: símbolo, paradoja y carnaval, Pliegos, 2015. ISBN: 978-84-96045-97-2

## Eksteraj ligiloj 
* Artikoloj de Luis Landero en *El País*.
* *Esta es mi tierra: Alburquerque, nostalgia en blanco y negro*. Dokumenta filmo de TVE en kiu Luis Landero rakontas sian infanaĝon en Alburquerque.
* Biografio de Luis Landero en la retejo *buscabiografias.com*.
* Premioj al Luis Landero en cervantes.es.
* Retejo pri Luis Landero en escritores.org.
**Página Dos* (14/05/2019). Programo kiu inkludas intervjuon al Luis Landero post la publikigo de *Lluvia fina.*
* *Luis Landero, escritor y guitarrista*: 26a de julio 2018 de la programo de Radio Clásica *Nuestro flamenco*, kun José María Velázquez-Gaztelu.

Kategorio:Hispanaj verkistoj
Kategorio:Ekstremaduranoj
Kategorio:Hispanlingvaj verkistoj